text: УС на 18. СУ отправя покана към младежките лидери от училищата в Софя – град – 18СУ "Уилям Гладстон"
  На 13.05 от 15:00 до 16:30 часа и на 14.05 от 10:00 до 17:30 часа в 18. СУ "Уилям Гладстон" ще се проведе Обучение за млади лидери по проект на ученическия ни съвет "Ученици за споделено бъдеще", финансиран по програма "София – град на младите и активните". Обучението ще бъде открито в първия ден с приветствие на представител на Столична община и РУО, а на 14.05, в същинската част, учениците ще могат да почерпят опит и да придобият знания за участието си в сферата на обществения живот от лектори – съвременни предприемачи, неправителствени организации, адвокати и университетски преподаватели. В практическата част от обучението участниците ще развият умения да представят и реализират своите идеи по най-добрия начин. Програма на събитието можете да видите ТУК.
  Желаещите да участват следва да изпратят своите заявки (две имена, клас и училище) на studentscouncil18sou@gmail.com – до 12.05.2022 г.